Z A P I S N I K
14. sjednice Vijeća Mjesnog odbora Markuševec,
održane u srijedu, 13. srpnja 2022. 
u prostorijama DD Markuševec, Zagreb, Trg sv. Šimuna 5
s početkom u 17:00 sati



NAZOČNI ČLANOVI VIJEĆA:
Tomislav Antolović, Josip Kobasić, Brankica Habijanec, Lobel Machala, Nenad Cebić, Antonio Grivić.

NENAZOČNI ČLANOVI VIJEĆA:
Marko Đukić.

OSTALI NAZOČNI:
Nitko.

Predsjedava: Tomislav Antolović, predsjednik Vijeća
Zapisnik vodi: Brankica Habijanec
Predsjednik usvaja Zapisnik 13. sjednice Vijeća održane 23. lipnja 2022. na temelju jednoglasnog slaganja svih prisutnih vijećnika, te otvara 14. sjednicu Vijeća Mjesnog odbora Markuševec.



D N E V N I   R E D

1. Tekuća problematika
2. Zahtjev za korištenje prostora
3. Pitanja, prijedlozi i obavijesti


Ad.1. Tekuća problematika

T. Antolović obavještava da je vodovod i asfaltiranje ulice Štefanovec (Ivlje) realizirano.
T. Antolović obavještava da je 10. lipnja 2022. dostavljeno Rješenje o uklanjanju prometne opreme kod Markuševečka cesta kbr.173. i postavljanje nove opreme za smirivanje prometa. U rješenju se navodi da će radove izvesti Zagrebački holding d.o.o., Podružnica Zagrebačke ceste, o trošku Ureda, u roku od 15 dana od pravomoćnosti rješenja.
Također, vijećnici su dobili obavijest o postavljanju prometnog uspornika na kolniku ulice Markuševečka Trnava, u zoni kbr. 40.

A.d. 2. Zahtjevi za korištenje prostora

Vijećnici jednoglasno odobravaju zahtjev za korištenje prostora:

- Tambura Clubu Zagreb - velika dvorana, svaku srijedu 18.00-21.00 i svaku nedjelju 18.00-21.00 sati i uredska soba, prizemlje, soba 2, svaki dan, 0-24.
- stranci Milan Bandić 365, Stranka rada i solidarnosti - mala dvorana, I. ponedjeljak, 19.00-20.00 sati.


A.d. 3. Tekuća problematika

Josip Kobasić ponavlja potrebnu sanaciju ceste ispred novoizgrađenog Staračkog doma u Markuševcu. Zahtjev je od prije par mjeseci

T. Antolović obavještava da se nažalost rekonstrukcija kružnog toka na Trgu Sv. Šimuna 5 odgađa. 

[bookmark: _GoBack]A. Grivić u ime stanara ulice Kotov brijeg, traži rekonstrukciju, sanaciju ili uklanjanje šahtova, slivnika koji se protežu preko cijele ceste kod kbr. 4 i 9 no zbog toga što su propali stvaraju buku i trešnju kada teže vozilo prolazi. 

Hidrantska mreža kod Doma zdravlja u Markuševcu ne funkcionira. Potreban popravak.

Vijećnici ponovno traže sanaciju ograde kod Doma zdravlja u Markuševcu. Ograda je opasnost za građane i ruglo centra.

B. Habijanec obavještava da je bila na sastanku u Gradskom uredu za poljoprivredu, kod Dejana Jaića, pomoćnika pročelnika, gdje se dogovorila 1. faza Plana zaštite od divljači, a to je evidentiranje na terenu parcela čiji vlasnici zbog neodržavanja omogućavanju lakše spuštanje divljači prema naseljenim područjima. 


Dovršeno u 17:25 sati.

KLASA: 024-08/22-003/1495
URBROJ: 251-13-11-2-22-2
U Zagrebu, 13. srpnja 2022.

Zapisničarka: 
Brankica Habijanec

